HS-analyysi: Hindut ja muslimit tappavat toisiaan Delhin kaduilla, ja siitä voi syyttää pääministeri Modin pyrkimystä tehdä Intiasta hinduvaltio

Hindunationalismin nousu ei liity vain Modin valtakauteen, vaan taustalla on Intian yhteiskuntaa pyörittävä tiukan hindumielinen jättiläisjärjestö, kirjoittaa HS:n ulkomaantoimittaja Tommi Hannula.

Katutaisteluihin osallistuneet mielenosoittajat olivat aseistautuneet kepein ja rautatangoin Delhissä maanantaina.­

Hindujen ja muslimien yhteenotot ovat yltyneet Intian pääkaupungin Delhin pahimmiksi väkivaltaisuuksiksi vuosikymmeniin. Alkuviikon aikana kuolonuhreja kertyi yli 20 ja loukkaantuneita parisataa. Kymmenillä oli ampumahaavoja. Autoja, kauppoja ja moskeija poltettiin.